કપિલના ચાહકો માટે ખરાબ સમાચાર! શું બંધ થઇ જશે નવો શો? – News18 Gujarati
કપિલના ચાહકો માટે ખરાબ સમાચાર! શું બંધ થઇ જશે નવો શો?
Last Updated : April 08, 2018, 11:42 IST
કપિલ શર્માનું નામ કોમેડીની સાથે જોડાવવા કરતા વધારે વિવાદો સાથે જોડાઇ ગયું છે. હાલમાં જ તેનો નવો શો ફેમિલી ટાઇમ વિધ કપિલની શરૂવાત સારી નથી રહી. જેને દર્શકોએ પસંદ નથી કર્યો. પરંતુ સૌથી મોટી વાત એ છે કે આ શોના ત્રણ એપિસોડ ઓનએર થયા પરંતુ ચોથો એપિસોડ શનિવાર રાતે ટેલિકાસ્ટ ન થયો.
શો ટેલિકાસ્ટ ન થવાના કારણો તપાસતા ખબર પડી કે નવા એપિસોડની શૂટિંગ થઇ ન હતી. મીડિયા રિપોર્ટ પ્રમાણે કપિલ પોતાના ટ્વિટર વોરમાં બિઝી હતો. કોમેડિયને રાની મુખર્જીનો શૂટ કેન્સલ કરી દીધા પછી પ્રોડક્શન હાઉસ સાથે કોઇ કનેક્શન પણ રાખ્યો ન હતો. એક રિપોર્ટ પ્રમાણે આ આખા મામલામાં ધ ફેમીલી ટાઇમ વિથ કપિલ શોના પ્રોડ્યુસર કપિલ સાથે મીટિંગ કરવાના છે. જેના પરથી નક્કી થશે કે કપિલ નવો શો આગળ લઇ જશે કે નહીં.
AUDIO વાયરલ: કપિલ શર્માએ ન્યૂઝ એડિટરને આપી ગંદી ગાળો
હાલમાં જ કપિલે જર્નાલિસ્ટ અને એક્સ-ગર્લફ્રેન્ડ સામે એફઆઈઆર નોંધાવી છે. થોડા દિવસો પહેલા કપિલ શર્માએ જર્નાલિસ્ટને આપત્તિજનક ટ્વિટ પણ કર્યા હતાં. તેનો ઓડિયો પણ સામે આવ્યો હતો. જેમાં કપિલે ઘણી જ ગાળો બોલી રહ્યો છે.